**JI SEROKATIYA MECLÎSA NETEWEYÎ YA MEZIN A TIRKIYEYÊ RE**

Ez dixwazim pirsên min ên li jêr hatînivîsandin ji hêla **Alîkarê Serokkomar Birêz Fuat OKTAY** ve li gor xala98’mîn a Makezagonê û li gor xala 96’mîn aZagona Navxweyî bi awayekî nivîskî bênbersivandin.

 **Züleyha GÜLÜM**

 **Parlamentera Stembolê**

Ciyakirina zayendî, dema ku bi nasname, bawerî, tercîhên zayendiyê jî dikevin nav, asta ciyakirinê mezintir dibe û bandorên wê jî giran dibin. Polîtîkayên li ser yekzimaniyê hem ciyakirinê xurt dikin û hem jî rê li ber gihîştina edelet û xizmetên tendurîstiyê digirin û zehmettir dikin.

Rewşa awarte ku em tê de ne, giringiya xizmetên bi zimanê dayikê careke din derxsit holê. Li bajarên Kurdan bi taybetî jinên ku di bin xeterê de ne bi tenê bi Kurdî dizanin, lewma nikarin bigihêjin xizmetên tendurîstiyê.

Wezaretên heyî tu xebatên pirzimanî ku Kurdî jî tê de ye çênakin û rêveberiyên herêmî jî li ser yekzimaniyê israr dikin, xebatên wek agahdarkirin û hişyarkirinê bi tenê bi Tirkî pêk tînin. Tevdîrên ku li dijî şewbê tên girtin ji aliyê kesên ku zimanê wan ê dayikê ne Tirkî ye nayê fahmkirin û hewceyî pê dibînin ku hin kes ji wan re van tevdîran wergerînin. Jinên ku serî li nexweşxaneyan didin ji ber ku derfet nabînin ku pirsgirêkên xwe bi zimanê xwe vebêjin nikarin tedawiyeke baş bibînin.

**Ji ber vê yekê;**

1. Di vê heyama awarte ya şewbê de ji bo xizmeta tendurîstiyê ya pirzimanî ku Kurdî jî tê de ye çima gav nayên avêtin?
2. Ji ber ku xizmeta tendurîstiyê bi zimanê dayikê nayê pêkanîn mafên gelek jinan tê xwarin. Ji bo bidawîkirinê vê neheqiyê hûn ê çi xebatan bimeşînin?
3. Ji bo jinên ku zimanê wan ê dayikê ne Tirkî ye, xizmetên tendurîstiyê çawa tên pêkanîn?
4. Ji bo ku statuya Kurdî bê dayîn û li qadên gelemperî bê zext û zordarî bê bikaranîn heta niha tu hewla we çêbûye?
5. Ji bo naskirin, parastin û pêşvebirina hemû zimanên ku li Tirkiyeyê dijîn, polîtîqayên Hikumeta we çi ne? Ji bo parastina zimanên û zaravayên ku di bin xetera tunebûnê de ne, çi tevdîr tên stendin?